**Észak-magyarországi Régió 2023. évi pénzügyi beszámoló**

A Magyar Máltai Szeretetszolgálat Észak-magyarországi régiója 2023-ban 30 intézményben, pályázat keretében 3 helyszínen; valamint 17 csoporttal és a régióközpont háttértámogatásával számtalan fontos feladatot látott el a régió településein.

Régiónkban három "Biztos Kezdet Gyerekház" és három tanoda intézményi formában működik, s kiemelt fontossággal bír a gyerekek számára. Ezek az intézmények nem csupán tanulási és fejlesztési célokat szolgálnak, hanem segítenek a gyerekeknek abban is, hogy személyes problémáikat kezeljék, kommunikációs képességeiket fejlesszék és konfliktusokat oldjanak meg. Mind a Biztos Kezdet Gyerekházak, mind a tanodák olyan szakemberekkel dolgoznak, akik képesek megérteni és támogatni a gyerekeket, különféle nehézségeikkel együtt. Ezek az intézmények biztonságos és szeretetteljes környezettel várják a gyerekeket, s családjaikat is.

A Máltai Játszóház-Játszótér az Avason működik, melyet előszeretettel látogatnak egész kicsi kortól, a középiskolásokig. Ők sok esetben a Játszótéren felnőtt visszajáró gyerekek, akik önkéntesként segítik az ott dolgozó 3 munkatársunk munkáját a szervezett programokon.

Borsod és Heves megyében két fogyatékos nappali ellátást és három támogató szolgálatot működtetünk.

A fogyatékos nappali ellátás keretében szakképzett személyzet végez személyre szabott gondozást, fejlesztést és terápiát az ellátást igénybe vevők számára. Ezen kívül számos programot szerveznek, amelyek segítik a résztvevők szociális kapcsolatainak ápolását és képességeik fejlesztését.

Fontos, hogy a nappali ellátás a fogyatékos emberek egyéni szükségleteire és kívánságaira szabott legyen, és lehetőséget biztosítson számukra a lehető legteljesebb életminőség elérésére.

A támogató szolgálatok segítséget nyújtanak a fogyatékos embereknek és családjuknak a mindennapokban az önálló életvitelhez.

A hajléktalan ellátásra régiónkban nagy hangsúlyt fektetünk.

Egy hajléktalanok átmeneti szállója, 4 nappali melegedő, 2 éjjeli menedékhely, 2 időszakos férőhely, 2 utcai gondozószolgálat, 1 diszpécser szolgálat és 1 népkonyha működik négy városban.

A hajléktalanellátás elsődleges célja a társadalom egyik legsebezhetőbb csoportjának, az otthon nélküli emberek támogatása, segítve őket az alapvető szükségleteik kielégítésében, ideértve az étkezést, ruházatot, egészségügyi ellátást és szállást is. Munkatársaink segítséget nyújtanak az álláskeresésben, oktatásban, rehabilitációban és az önálló életvitelre való felkészülésben is.

Fenntartásunkban van egészségügyi intézmény és 4 idős otthon, amelyek segítségével gondoskodunk az idősebb korosztály egészségéről és jólétéről, s minden esetben egyénre szabott gondozást, ápolást biztosítanak számukra.

Az idős otthonokban és az ápolási otthonban sokféle programot szerveznek a lakók és ellátottak számára.

Lelkigondozás, Hitélet és Vallásgyakorlás; Kulturális és Ünnepi programok; Kézműves foglalkozások; Mozgás és életmódprogramok; Beszélgetős klubok;

Ezek a programok fontos részét képezik az otthonok mindennapi életének és hozzájárulnak a fizikai, szellemi és lelki egészség megőrzéséhez.

A munkatársak hozzáállása és szakmai felkészültsége garancia arra, hogy az idős otthonokban és az egészségügyi intézményben ellátottak a legjobb körülmények között és a legjobb kezekben legyenek. Az intézmények fő célja az, hogy a hozzájuk bizalommal forduló idősek és betegek minél jobb minőségű életet élhessenek.

2016.11.01-én indult a ,,Társadalmi integrációt elősegítő beavatkozások a Vasgyárban" című projektünk 2023.03.31-én 125.913 ezer forint támogatás felhasználásával lezárult.

2020.11.01.-én indult „Társadalmi együttműködés erősítése Lyukóvölgyben” című projekt 2023.11.30-án 149.084 ezer forint támogatás felhasználásával lezárult.

Büszkék vagyunk a projektjeinkre és bízunk benne, hogy pozitív hatással lesznek a Lyukóvölgy és Vasgyár közösségeire.

2023.03.01-én indult TOP PLUSZ pályázat, mely Tokajban lehetőséget adott a Támogató szolgálat számára egy új kisbusz beszerzésére is.

Az Árpád út 88. és Köln utcai ingatlanok energetikai felújítása során a támogatott tevékenységek között szerepel az épületek hőszigetelése, nyílászárók cseréje, fűtési rendszer korszerűsítése, valamint megújuló energiaforrások bevezetése.

Az ingatlanok felújítása nemcsak az energiamegtakarítást, hanem a lakók komfortérzetének növelését is szolgálja. Az energiatakarékos megoldásoknak köszönhetően az intézményekben stabilabb hőmérséklet alakul ki, ezáltal csökken a fűtési költségek, és a lakók egészségesebb környezetben élhetnek.

A felújításoknak köszönhetően az ingatlanok értéke is növekedni fog, így hosszú távon is kifizetődő beruházásnak bizonyulnak

A hatvani intézményben – gázkazáncsere, melegvíztároló csere történt

Belső pályázaton elnyert 750ezer Ft támogatásból, a hevesi fogyatékos intézménybe masszázsfotelt és kis sebességű futópadot tudtunk beszerezni. Reméljük, hogy ezek az eszközök hozzájárulnak az ellátottak mozgáskoordinációjának javításához.

Mezőkövesden és Salgótarjánban kamerarendszer kiépítés, bővítés történt 500ezer Ft

A hevesi támogató szolgálat akadálymentesített gépjárműcseréjét, pályázati támogatásból sikerült lecserélni 11.771ezer forint végösszegből.

Az Ápolási otthonban vizesblokkok átalakítása, Egerben villamos hálózat részleges cseréje, Salgótarjáni intézményekben fűtés alapvezeték és vízvezeték cserék valósultak meg; valamint egészségügyi gépek és felszerelések beszerzése történt össz:26,5M értékben.

A régióközpont gépjárműállománya frissült 1 személyszállításra és egy adományszállításra alkalmas autóval.

**Költségeink**

2023-ban a régióban 110.289 ezer Ft összegű beruházás, felújítás történt.

Anyagköltségek (élelmiszer, gyógyszer, tisztítószer, üzemanyag és egyéb): 279.185ezer Ft

Áram, gáz, víz, egyéb energia felhasználás: 279.626ezer Ft

Karbantartásra fordított költségek: 38.046ezer Ft

Közüzemi és üzemeltetési költségek: 63.318ezer Ft

Feladatellátással kapcsolatos szolgáltatások: 202.585ezer Ft

Munkabérek, személyi jellegű kifizetések: 2.172.417ezer Ft

Természetbeni adományok kiosztás: 263.283ezer Ft értékben

Adományok intézményi felhasználásra: 67.031 Ft

**Bevételeink alakulása**

Intézményi térítési díjak: 762.864ezer Ft

Intézményi Normatív jellegű bevételek: 1.722.240ezer Ft

NEAK bevétel: 321.510ezer Ft

Állami költségvetéssel elszámolt bevételek: 169.821ezer Ft

Pályázati bevételek: 298.993ezer Ft

Pénzbeli adományok: 6.534ezer Ft

Egyéb bevételek: 3.562ezer Ft

Pénzeszköz állományunk 2023.12.31-én: 896.683.077 Ft volt.

Munkatársak létszáma 2023-ban: 425 fő

Tanuló: 23 fő

A régió segítőkész munkatársai kiemelkedő munkát és önkénteseink hatalmas segítséget nyújtanak a mindennapi munkánk során, erőfeszítéseik nagy hatással vannak a velünk élő emberek életére. Számos területen nyújtunk segítséget és támogatást, s folyamatosan igyekszünk fejleszteni és bővíteni szolgáltatásainkat.

A régió lakói számára lehetőségeket kínálunk minden korosztály számára, és nagy hangsúlyt fektetünk a közösségi összetartozás és jólét előmozdítására